הצעת חוק פרטית | חוק הרשות השניה לטלויזיה ורדיו תיקון - הגדלת היקף השידורים ושיעור הפקות מקור בשפה הערבית | כנסת פתוחה
חוק הרשות השניה לטלויזיה ורדיו תיקון - הגדלת היקף השידורים ושיעור הפקות מקור בשפה הערבית
תיקון - הגדלת היקף השידורים ושיעור הפקות מקור בשפה הערבית
פ/2077/18
הצעת חוק הרשות השניה לטלויזיה ורדיו (תיקון – הגדלת היקף השידורים ושיעור הפקות מקור בשפה הערבית), התש"ע–2010
תיקון התוספת הראשונהבחוק הרשות השניה לטלויזיה ורדיו, התש"ן– 1990 ס"ח התש"ן, עמ' 59. , בתוספת הראשונה –(1)בפרט 4, המילים "הדוברות בשפה הערבית או הרוסית, או" – יימחקו;(2)אחרי פרט 4 יבוא:"הפקה מקומית בערבית5.בעל זיכיון בערוץ 2 ובערוץ השלישי ישדר תכניות מגוונות בסוגיהן ובנושאיהן, שהינן תוכניות הפקה מקומית בשפה הערבית, בהיקף שלא יפחת מעשרים אחוזים מכלל זמן השידור השבועי שלו."
על פי דרישות חוק הרשות השניה לטלויזיה ורדיו, התש"ן– 1990, בעל זיכיון בערוץ 2 ובערוץ השלישי מחוייב לשדר "תוכניות מגוונות בסוגיהן ובנושאיהן, הדוברות בשפה הערבית או הרוסית, או המתורגמות לערבית או לרוסית רהוטה, באמצעות כתוביות תרגום או דיבוב, בהיקף שלא יפחת מחמישה אחוזים בשפה הערבית ומחמישה אחוזים בשפה הרוסית, מכלל זמן השידור השבועי שלו."
מוצע לתקן את מכסת השידורים בשפה הערבית, כך שתייצג באופן הולם את אחוז האזרחים הערבים באוכלוסייה העומד על כ-20%.
כמו כן, מוצע כי סוג התוכניות המשודרות יפוצל בין תוכניות מדובבות או מתורגמות, לבין תוכניות מקור מקומיות, שכן במצב הקיים היום, רוב התוכניות המשודרות הן תוכניות מתורגמות, בעוד שאחוז תוכניות המקור המקומיות נותר נמוך מאוד, דבר שאינו עולה בקנה אחד עם מטרת החוק העיקרי ומנוגד למטרות השידור הציבורי, האמור לייצג באופן הולם את האוכלוסיות השונות בחברה.